Priekšlikums Padomes regula ar ko nosaka atkāpi no Regulas (EK) Nr. 2597/97 attiecībā uz Igaunijā ražotu dzeramo pienu /* COM/2007/0048 galīgā redakcija - CNS 2007/0021 */





[pic] | EIROPAS KOPIENU KOMISIJA | Briselē, 7.2.2007 COM(2007) 48 galīgā redakcija 2007/0021 (CNS) Priekšlikums PADOMES REGULA ar ko nosaka atkāpi no Regulas (EK) Nr. 2597/97 attiecībā uz Igaunijā ražotu dzeramo pienu (iesniegusi Komisija) PASKAIDROJUMA RAKSTS Padomes Regula (EK) Nr. 2597/97 paredz kopīgus noteikumus dzeramā piena ražošanai un tirdzniecībai. Atbilstīgi patērētāju paradumiem un dažādiem dalībvalstu lūgumiem vairākām no tām ir piešķirtas atkāpes no Regulas (EK) Nr. 2597/97 attiecībā uz tauku saturu dzeramajā pienā. Šobrīd 10 dalībvalstīm ir piešķirtas atkāpes, kas visas, izņemot Igaunijas atkāpi, ir spēkā līdz 2009. gadam. Igaunijai līdz 2007. gada 30. aprīlim ir piešķirta atkāpe no Regulas (EK) Nr. 2597/97 attiecībā uz dzeramo pienu ar 2,5 % tauku saturu. Noteikums nosaka atkāpi no prasībām pilnpienam (vismaz 3,5 % tauku saturs). Gandrīz 93 % dzeramā piena, ko ražo un patērē Igaunijā, tauku saturs ir 2,5 %. 2,5 % pienu var tirgot tikai Igaunijā. Iemesls, kāpēc Igaunijai piešķīra atkāpi no Regulas (EK) Nr. 2597/97 tikai līdz 2007. gada 30. aprīlim, un nevis līdz 2009. gadam kā citām dalībvalstīm, bija drīzāk politisks/juridisks. Pievienošanās sarunu laikā Igaunijā apsprieda iespēju pieteikties atkāpei, kas ir līdzīga pašreizējām atkāpēm Somijā un Zviedrijā, bet to neuzskatīja par pirmo prioritāti, jo bija paredzēts, ka pārejas periods Somijā un Zviedrijā beigsies 2004. gadā. Pēc pievienošanās sarunu beigām tomēr izrādījās, ka Somijai un Zviedrijai piešķīra vēl vienu pagarinājumu šai atkāpei līdz 2009. gadam un ka vairākas pievienošanās valstis ir pieteikušās līdzīgam pārejas periodam. Tāpēc Igaunija pēc pievienošanās šādā situācijā bija vienīgā, kamēr pārējām dalībvalstīm bija piešķirtas atkāpes līdz 2009. gadam. Šajā sakarā Igaunija 2004. gadā lūdza Komisijai apsvērt iespēju piešķirt atkāpi no Regulas (EK) Nr. 2597/97. Ņemot vērā Pievienošanās akta 41. pantu, Komisija pēc tam pieņēma Regulu (EK) Nr. 749/2004, ar ko Igaunijai piešķīra atkāpi uz trim gadiem, kas juridiskā ziņā bija maksimālais iespējamais termiņš pārejas periodu piemērošanai saskaņā ar 41. pantu. Nesen Igaunija atkārtoti lūdza Komisijai ierosināt pagarināt tai piešķirtās atkāpes darbības termiņu vismaz līdz citām valstīm piešķirtā līdzīgā pārejas perioda beigām (2009. gada 30. aprīlim). Ņemot vērā iepriekš minētos faktus, ir lietderīgi pagarināt Igaunijai piešķirtās atkāpes darbības termiņu līdz 2009. gada 30. aprīlim. 2007/0021 (CNS) Priekšlikums PADOMES REGULA ar ko nosaka atkāpi no Regulas (EK) Nr. 2597/97 attiecībā uz Igaunijā ražotu dzeramo pienu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu[1], tā kā: (1) Atkāpjoties no Padomes 1997. gada 18. decembra Regulas (EK) Nr. 2597/97, ar ko paredz papildu noteikumus piena un piena produktu tirgus kopīgajai organizācijai attiecībā uz dzeramo pienu[2], Komisijas 2004. gada 22. aprīļa Regula (EK) Nr. 749/2004, ar kuru nosaka pārejas posma pasākumus attiecībā uz Igaunijā ražoto dzeramo pienu[3], paredz iespēju Igaunijā piegādāt un pārdot Igaunijā ražotu dzeramo pienu ar 2,5 % tauku saturu. Minētā atkāpe zaudē spēku 2007. gada 30. aprīlī. (2) Ņemot vērā Igaunijas patērētāju paradumus un grūtības piemēroties Kopienas noteikumiem un tā kā līdzīgas atkāpes vairākās citās dalībvalstīs zaudēs spēku 2009. gada 30. aprīlī, ir lietderīgi pagarināt darbības termiņu atkāpei, kas atļauj Igaunijā piegādāt un pārdot Igaunijā ražotu dzeramo pienu ar 2,5 % tauku saturu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 2597/97 3. panta 1. punkta b) apakšpunkta, Igaunijā ražotu dzeramo pienu ar 2,5 % tauku saturu var piegādāt un pārdot Igaunijā saskaņā ar minētās regulas 2. panta 1. punktu. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . To piemēro līdz 2009. gada 30. aprīlim. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs FINANŠU PĀRSKATS | 1. | BUDŽETA POZĪCIJA 05 02 12 | APROPRIĀCIJAS (GV/PBP 2007.): EUR 587 000 000 | 2. | NOSAUKUMS Padomes Regula, ar ko nosaka atkāpi no Padomes Regulas (EK) Nr. 2597/97 attiecībā uz Igaunijā ražotu dzeramo pienu | 3. | JURIDISKAIS PAMATS EK Līguma 37. pants | 4. | MĒRĶI Pagarināt līdz 2009. gada 30. aprīlim darbības termiņu pašreizējai atkāpei ražot un tirgot dzeramo pienu ar 2,5 % tauku saturu kā pilnpienu 3,5 % minimuma vietā. | 5. | FINANSIĀLĀ IETEKME | 12 MĒNEŠU PERIODS (miljonos EUR) | KĀRTĒJAIS FINANŠU GADS 2007. (miljonos EUR) | NĀKAMAIS FINANŠU GADS 2008. (miljonos EUR) | 5.0 | IZDEVUMI – KO SEDZ NO EK BUDŽETA (KOMPENSĀCIJAS / INTERVENCES PASĀKUMI) – VALSTS IESTĀDES – CITI NOTEIKUMI | p.m. | p.m. | p.m. | 5.1 | IEŅĒMUMI – EK PAŠU RESURSI (MAKSĀJUMI / MUITAS NODOKĻI) – VALSTS | – | – | – | 2009 | 2010 | 2011 | 2012 | 5.0.1 | PAREDZAMIE IZDEVUMI | p.m. | p.m. | p.m. | p.m. | 5.1.1 | PAREDZAMIE IEŅĒMUMI | – | – | – | – | 5.2 | APRĒĶINA METODE – | 6.0 | VAI PROJEKTU VAR FINANSĒT NO KĀRTĒJĀ BUDŽETA ATTIECĪGAJĀ NODAĻĀ IEKĻAUTAJĀM APROPRIĀCIJĀM? | JĀ NĒ | 6.1 | VAI PROJEKTU VAR FINANSĒT NO KĀRTĒJĀ BUDŽETA STARPNODAĻU PĀRVEDUMIEM? | JĀ NĒ | 6.2 | VAI BŪS NEPIECIEŠAMS PAPILDU BUDŽETS? | JĀ NĒ | 6.3 | VAI NĀKAMAJOS BUDŽETOS BŪS JĀIEKĻAUJ APROPRIĀCIJAS? | JĀ NĒ | PIEZĪMES: Priekšlikums ir pašreizējās regulas darbības termiņa pagarinājums, un tāpēc tam nav ietekmes uz budžetu salīdzinājumā ar iepriekšējiem gadiem. Tomēr, ja atkāpe netiktu pagarināta un parastie dzeršanas standarti būtu jāpiemēro pilnībā, tam būtu bijusi ietekme uz to, kādu pienu tirgotu Igaunijā, un līdz ar to uz piena tauku saturu dzeramajā pienā. Ja tā rezultāts būtu bijis vidējā tauku satura samazinājums, tas būtu varējis radīt nelielu sviesta ražošanas palielinājumu. Ņemot vērā, ka kopējais dzeramā piena gada patēriņš Igaunijā ir aptuveni 75 000 līdz 80 000 t, tam būtu bijusi ļoti neliela ietekme – lielākais daži simti tonnu sviesta. | [pic][pic][pic][pic][pic][pic] [1] OV C …, ..., … lpp. [2] OV L 351, 23.12.1997., 13. lpp. Regulā grozījumi izdarīti ar Regulu (EK) Nr. 1602/1999 (OV L 189, 22.7.1999., 43. lpp.). [3] OV L 118, 23.4.2004., 5. lpp.